Քրիստոֆեր Ռոբին (ֆիլմ)

«Քրիստոֆեր Ռոբին» (), ռեժիսոր Մարկ Ֆորսթերի ամերիկյան արկածային և կատակերգական ֆիլմը, որի գլխավոր դերակատարներն են Էվան ՄաքԳրեգորն ու Հեյլի Էթվելլը։ Ֆիլմը հիմնված է Ալան Միլնի՝ Վինի Թուխի մասին գրքերի վրա և համարվում է այդ կերպարի մասին դիսնեյյան ֆրանշիզի խաղարկային ադապտացիան։ Պրեմիերան ԱՄՆ-ում կայացել է 2018 թվականի օգոստոսի 3-ին։

Սյուժե 
Փոքրիկ տղան՝ Քրիստոֆեր Ռոբինը, իր ընկեր կենդանիների հետ բազմաթիվ արկածներ ունենալով Ստոակրովի անտառում, այժմ մեծացել է ու դադարել հավատալ հեքիաթներին։ Վինի Թուխն ու նրա ընկերներն առաջիկայում պետք է կրկին հայտնվեն Քրիստոֆերի կյանքում և նրան օգնեն հիշել այն սիրող ու կենսուրախ տղային, որը դեռևս ապրում է նրա մեջ։

Դերերում 
 Էվան ՄաքԳրեգոր – Քրիստոֆեր Ռոբին
 Հեյլի Էթվելլ – Էվելին, Քրիստոֆերի կինը
 Բրոնտե Կարմայքլ – Մեդելին, Քրիստոֆերի դուստրը
Մարկ Գեթիս – Կիտ Ուինսլոու, Քրիստոֆերի ղեկավարը
 Ջիմ Կամմինգս – Վինի Թուխ/Վագր
 Պիտեր Կապալդի – Ճագար
 Տոբի Ջոնս – Բու
 Բրեդ Գարրեթ – Իշուկ
 Նիկ Մոհամեդ – Դնչիկ
 Սոֆի Օկոնեդո – Կենգա

Կինոարտադրություն 
2017 թվականի ապրիլին հայտարարվել է, որ ֆիլմի գլխավոր դերի համար ընտրվել է Էվան ՄաքԳրեգոր։ Հունիսին հայտնի է դարձել, որ գլխավոր հերոսի կնոջ դերի հաշվով բանակցություններ վարել է Ջեմմա Արթերթոնը, բայց նա դեռևս չի ստացել։ Արդյունքում Էվելին Ռոբինի դերն տրվել է Հեյլի Էթվելլին, իսկ Քրիստոֆերի ղեկավարի՝ պարոն Ուինսլոուի դերը՝ Մարկ Գեյթիսին։ Բացի այդ, Բրեդ Գարրեթը և Նիկ Մոհամեդն ստացել էին Իշուկի և Դնչիկի դերերը, իսկ Ջիմ Կամմինգսը նորից հնչյունավորել է Վինի Թուխին և Վագրին։ 2018 թվականի հունվարին հայտնի է դարձել, որ Պիտեր Կապալդիին, Սոֆի Օկոնեդոյին և Տոբի Ջոնսին բաժին են հասել համապատասխանաբար Ճագարի, Կենգայի և Բուի դերերը։ Սկզբում Վագրին պետք է հնչյունավորեր Քրիս Օ'Դաուդը, սակայն անհայտ պատճառներով նա նախագծից դուրս է եկել։

Ֆիլմի նկարահանումներն սկսվել են 2017 թվականի օգոստոսին Մեծ Բրիտանիայում և ավարտվել 2017 թվականի նոյեմբերի 4-ին։

Գովազդային արշավ 
2018 թվականի մարտի 5-ին հրապարակվել է ֆիլմի թիզեր-ազդագիրը, իսկ հաջորդ օրը թողարկվել է ֆիլմի առաջին թրեյլերը։ 2018 թվականի մայիսի 22-ին և 24-ին լույս է տեսել երկու նոր ազդագիր։ 2018 թվականի մայիսի 25-ին՝ «Էլեն Դեջեներեսի շոուի» ժամանակ, ցուցադրվել է ամբողջական թրեյլերը։ 2018 թվականի հուլիսի 3-ին թողարկվել է ֆիլմի նոր կադրերով հոլովակը։ Մեկ շաբաթ անց Disney ընկերությունը թողարկել է հերթական թրեյլերը։

Ծանոթագրություններ 

2018 ֆիլմեր
Ամերիկյան կինոկատակերգություններ
Ամերիկյան արկածային ֆիլմեր
Ֆիլմեր Վինի Թուխի մասին
Դիսնեյյան ֆիլմեր
Անգլերեն ֆիլմեր
Ֆիլմեր, որոնց գործողությունները տեղի են ունենում Լոնդոնում
Ամերիկյան ֆիլմեր
Walt Disney Pictures ֆիլմեր
Ամերիկյան ընտանեկան ֆիլմեր
Ամերիկյան կատակերգական դրամա ֆիլմեր
Ամերիկյան ֆենտեզի արկածային ֆիլմեր
Ամերիկյան ֆենտեզի կինոկատակերգություններ
Ֆիլմեր, որոնց գործողությունները տեղի են ունենում Անգլիայում
Մարկ Ֆորսթերի ֆիլմեր
2010-ականների ֆենտեզի ֆիլմեր
2010-ականների արկածային ֆիլմեր
Ամերիկյան ֆենտեզի ֆիլմեր
Ամերիկյան դրամա ֆիլմեր
Ֆիլմեր Երկրորդ համաշխարհային պատերազմի մասին
2010-ականների դրամա ֆիլմեր
Ռիմեյք ֆիլմեր
Ֆիլմեր, որոնց գործողությունները տեղի են ունենում 1940-ականներին
Բրիտանական դրամա ֆիլմեր
Բրիտանական կինոկատակերգություններ
Անգլիայում նկարահանված ֆիլմեր
Ֆիլմեր ընտանիքի մասին
Ֆիլմեր, որոնց գործողությունները տեղի են ունենում 1930-ականներին
Ֆիլմեր, որոնց գործողությունները տեղի են ունենում 1920-ականներին
2018 դրամա ֆիլմեր